קוטל השדים

**קוטל השדים** (ביפנית: **鬼滅の刃**, ברומאג'י: **Kimetsu no Yaiba**) היא סדרת מאנגה פופולרית מסוגת השונן שנכתבה ואוירה בידי קויוהארו גוטוגה (ביפנית: **吾峠 呼世晴**, תעתיק: **Koyoharu Gotouge**). הסדרה פורסמה במקור במגזין המאנגה שונן ג'אמפ השבועי בין פברואר 2016 עד מאי 2020. לאורך השנים המאנגה פורסמה ב-23 כרכים. עלילת המאנגה מתמקדת בנער המתבגר טנג'ירו קמאדו אשר מצטרף לחיל קוטלי השדים, לאחר שמשפחתו נטבחת על ידי שד והשורדת היחידה, אחותו הצעירה נזוקו, הופכת לשדה. טנג'ירו מקווה לרפא את אחותו ולהחזיר אותה להיות בת אנוש, וכמו כן להביס את מלך השדים מוזאן קיבוטסוג'י.

בעקבות הצלחת המאנגה בשנת 2019 היא עובדה לסדרת אנימה בת 4 עונות שהופקה על ידי חברת Ufotable ומשודרת ביפן מ-6 באפריל 2019 ואילך. לאורך השנים יצאו לאקרנים גם שלושה סרטי קולנוע של קוטל השדים. סרט הקולנוע הראשון בזיכיון, אשר יצא לאקרנים במהלך התפרצות מגפת הקורונה, היה ל-סרט הרווחי ביותר בעולם בשנת 2020 ולסרט האנימה הרווחי ביותר בכל הזמנים.

בשנת 2025 יצא הסרט "קוטל השדים: טירת האינסוף".

## תקציר העלילה
### רקע
עלילת הסדרה מתרחשת ביפן בתקופת הטאישו (1912–1926) כאשר מתנהלת מלחמה סמויה בין שדים, יצורים אוכלי אדם בעלי כוחות על טבעיים, לבין ארגון עתיק של לוחמים המכונה "חיל קוטלי השדים".

השדים עצמם הם בני אדם לשעבר, וניתן להרגם רק על ידי עריפת ראשם, הרעלה בתמצית פרחי ויסטריה, או על ידי חשיפה ישירה לאור השמש עצמה.

קוטלי השדים נאבקים בשדים באמצעות טכניקות לחימה עתיקות המכונות ״סגנונות נשימה״. סגנונות הנשימה מבוססים על איתני הטבע השונים, ומעניקים לקוטלי השדים יכולות קרביות יוצאות דופן. סגנון הנשימה הבסיסי ביותר הוא נשימת השמש, וממנו התפתחו כל סגנונות הנשימה האחרים. סגנונות הנשימה כוללים נשימת מים, נשימת רוח, נשימת להבה, וכדומה. קוטלי השדים המנוסים והמוכשרים ביותר בסגנון הנשימה שלהם מגיעים לדרגת האשירה, הדרגה העליונה. מעטים בלבד מגיעים לדרגת האשירה, והם נחשבים ללוחמים הטובים והמיומנים ביותר.
### העלילה המרכזית
העלילה המרכזית מתמקדת בנער המתבגר בן ה-16 טנג'ירו קמאדו, אשר חי חיים צנועים בהרים יחד עם אמו האלמנה ואחיו הצעירים. טאנג'ירו, המתפקד כמפרנס העיקרי של המשפחה בעקבות מות אביו, ומתפרנס ממכירת פחם לתושבי הכפר הסמוך. חייו משתנים לחלוטין ביום אחד כאשר הוא חוזר לביתו ומגלה שכל משפחתו נרצחה על ידי שד, וכי השורדת היחידה היא אחותו בת ה-14, נזוקו, אשר הפכה לשדה. למרות שבתחילה נזוקו תוקפת את טאנג'ירו, רגשותיה האנושיים עדיין קיימים בה וגורמים לה לעצור את התקיפה.

בהמשך מגיע למקום האשירת המיומן גיו טומיוקה ומנסה בתחילה להרוג את נזוקו. טאנג'ירו מונע זאת ממנו. כתוצאה מכך, גיו מעניק לנזוקו מחסום פה על מנת שניתן יהיה לשלוט באינסטינקטים הדמוניים שלה, כך שלא תפגע בבני אנוש חפים מפשע. טומיוקה מזמין את טאנג'ירו להתגייס לחיל קוטלי השדים והוא שולח אותו למאסטר שלו, סאקונג'י אורוקודאקי.

בעקבות כך מתחיל המסע של טאנג'ירו ונזוקו אשר חותרים לנצח את אדון השדים, מוזאן קיבוטסוג'י, וכמו גם חותרים לרפא את אחותו ולהחזיר אותה להיות בת אנוש.

## דמויות
ממוזער|קאסט הדמויות הראשיות מימין: טנג'ירו, נזוקו, זניטסו, אינסוקה, ההאשירה:קוטלים חזקים במיוחד עם כוחות מיוחדים

### דמויות ראשיות
* **[[טנג'ירו קמאדו]]** - הגיבור הראשי בסדרה. נער בן 16 המתגורר עם משפחתו בהרים ומתעסק במכירת פחם לכפר הסמוך, שכן הוא מהווה כמפרנס עיקרי במשפחתו לאחר מות אביו. לאחר שגילה כי משפחתו נרצחה בידי שד ואחותו נהפכה לשדה בפני עצמה, מחליט טאנג'ירו לצאת למסע במטרה להשיבה לצורתה המקורית. מצטרף לחיל קוטלי השדים בכדי לממש מטרה זו. שיטות סגנון הנשימה שלו מבוססות על מים ובנוסף מסוגל להשתמש בסגנון 'ריקוד אל האש' של אביו (אבל לא מסוגל להחזיק בזה לאורך זמן) בחלק השני בעונה השנייה לומד לשלב בין נשימת המים לבין סגנון 'ריקוד אל האש', ובעונה השלישית כבר לומד לשלוט לחלוטין בסגנון 'אל האש' ואפילו מצליח לשלב אותו עם נשימת הברק של זניטסו מה שמקנה לו מהירות אדירה יחד עם העוצמה של סגנון 'אל האש'. בסוף הסדרה הפך לשד אך בעזרת נזוקו וחבריו הצליח לחזור להיות בן אדם. אחרי אירועי הסדרה התחתן עם קאנאו טסויורי.
* **[[נזוקו קמאדו]]** - אחותו הצעירה של טנג'ירו והגיבורה המשנית של הסדרה. נערה בת 14 אשר הופכת לשדה והיחידה שנותרה לטאנג'ירו מכל משפחתו לאחר שאביהם מת טרם תחילת העלילה ואימם ושאר אחיהם נרצחו בידי שד. בכדי להימנע מלתקוף בני אנוש חפים מפשע ולמען שליטה עצמית, קיבלה נזוקו מחסום פה מגיו טומיוקה אותו תוכל להסיר במקרה וטאנג'ירו יהיה בצרה או כאשר הקללה תוסר. כוחותיה ועוצמתה של נזוקו יוצאי דופן בעוצמתן במיוחד לשדה שלא ניזונה מבשר אנושי (אלא רק משינה) הם מתאפיינים מהתכווצות (בכדי שתוכל להיכנס לארגז עץ אותו טאנג'ירו נושא על גבו במהלך מסעו) וטכניקת הדם המתפוצץ אשר באמצעותו הדם אשר יוצא ממנה יכול לשרוף אנרגיה שדית ושדים ללא פגיעה בבני אנוש, בעונה השנייה הגיעה לעוצמת כוח המשתווה לשל שד ירח עליון ובסוף עונה 3 היא מפתחת חסינות לאור השמש מה שגורם למוזן לרצות לחטוף אותה כדי להבין איך היא נהפכה לשדה חסינה לאור השמש. בסוף הסדרה הפכה חזרה לבת אדם. אחרי אירועי הסדרה התחתנה עם זניטסו
* **זניטסו אגאטסומה** - נער אשר הוכרח להצטרף לחיל קוטלי השדים במטרה לשלם את חובותיו. אומן על ידי האשירה הרעם הקודם. זניטסו ידוע כנער מאוד פחדן וחסר ביטחון, אך מסוגל להילחם בצורה מרשימה ביותר כשהוא במצב של אי הכרה או רדום ופועל על ידי התת-מודע שלו. מצטרף למסעו של טאנג'ירו ואף מפתח חיבה כלפי נזוקו. שיטות סגנון הנשימה שלו מבוססות על חשמל ואף על פי שהצליח ללמוד רק שיטת נשימה אחת, שנחשבת לראשונית אבל מורו לימד אותו להביא את שיטת הנשימה הזאת לידי שלמות, זניטסו מפתח בהמשך שיטת נשימה מתקדמת משלו הנותנת לו עוצמה ומהירות אדירה (147,000,000 קילומטרים לשנייה). אחרי אירועי הסדרה התחתן עם נזוקו
* **אינוסקה האשיבירה** - נער אשר חובש רוב הזמן ראש של חזיר בר לראשו. אינוסקה גדל עם אימו, קוטוהא האשיבירה למשך זמן קצר, אך זו נרצחה בידי דומה (שד הירח השני העליון). לאחר מותה, גדל אינוסקה עם חזירי בר ועם זאת, למד לקרוא ולכתוב אף על פי שאימץ את התנהגותם של החזירים, מה שמקנה לו אופי חמום מוח והתנהגות אלימה בהתאם. ראש החזיר אותו הוא חובש לראשו הוא מחווה לזכרה של אימו המאמצת. תחילה אינוסקה רואה בטאנג'ירו אויב, אך בהמשך הם מתחברים ולא מעט פעמים הוא מתבלבל בשמו - בדיחה ידועה שרצה במהלך הסדרה. שיטות סגנון הנשימה שלו מבוססות על חייתיות. בעל אינסטינקטים חייתיים שהרשימו אפילו שד ירח. אחרי אירועי הסדרה התחתן עם אאוי
* **קאנאו טסויורי** - נערה שהצטרפה לחיל קוטלי השדים באותו הזמן שטאנג'ירו, זניטסו וגנייה התקבלו. אחותן הצעירה והמאומצת של שינובו וקאנאה קוצ'ו. בילדותה גדלה קאנאו תחת בעלי משק בית אלימים ועניים שאף מכרו אותה כשפחה ואף לימדו אותה לנטרל את רגשותיה. חמלתה של קאנאה היא זו שהצילה אותה ולמרות התנגדותה הראשונית של שינובו לכך, הפכה לאחותן המאומצת. הודות לקאנאה (אחותה של שינובו קאנאו קרויה על שמה), קיבלה קאנאו מטבע אשר בעזרתו היא תוכל להחליט על צעדים מסוימים, שכן שיקול הדעת שלה נתון בהטלות אלו. בהמשך מפתחת רגשות רומנטיים כלפי טאנג'ירו. שיטות סגנון הנשימה שלה מבוססות על פרחים. אחרי אירועי הסדרה התחתנה עם טאנג'ירו
* **גנייה שינאזוגאווה** - אחיו הצעיר של סאנמי שינאזוגאווה האשירה הרוח הנוכחי. בניגוד לשאר חברי חיל קוטלי השדים גנייה אינו משתמש בחרב ושיטות נשימה (מאחר שאינו מסוגל לכך), אלא אוכל איברים משדים בכדי לקבל את כוחותיהם. כוחו מבוסס על העוצמה וכמות השדים שהוא אוכל, כולל חולשותיהם. כמו כן, גנייה נושא עליו אקדח במקום חרב, ממנו הוא יורה כדורים העשויים מאותה פלדה שהחרבות של חיל קוטלי השדים עשויות.

### האשירה
* **גיו טומיוקה** - האשירה המים הנוכחי והחבר הראשון בדרגת האשירה אשר טאנג'ירו מכיר. תחילה מנסה להרוג את נזוקו בשל היותה שדה, אך לאחר שטאנג'ירו מונע ממנו לעשות זאת תוך שהוא מסביר לו שהיא בת המשפחה היחידה שנותרה לו, נסוג גיו מצעד זה ובמקום זאת מעניק לה מחסום פה ובמקביל שולח את טאנג'ירו להתאמן אצל המאסטר שלו לשעבר. הוא אינו מחשיב עצמו כהאשירה אמיתי ואף חושב כי הכבוד הזה היה אמור להגיע לחברו סביטו, אשר נרצח עוד בזמן האימונים וזאת אף על פי שפיתח לעצמו טכניקה ייחודית בסגנון נשימת המים.
* **שינובו קוצ'ו** - האשירה החרק הנוכחית. אחותה הצעירה של קאנאה קוצ'ו ואחותה המאמצת הגדולה של קאנאו טסויורי. תחילה התנגדה להחלטת אחותה לאמץ את קאנאו והייתה בעלת אישיות מרדנית, אך לאחר מותה של קאנאה בידי דומה, אישיותה משתנה בהתאם והיא נהפכת לעדינה, רגועה וחייכנית אף על פי שפיתחה טינה כלפי שדים בעקבות מקרה זה (מלבד לנזוקו, בה היא מביעה עניין למטרת מחקר). פיתחה רעל העשוי מפרחי ויסטריה אשר באמצעותו היא הורגת את השדים (מכיוון שאיננה מסוגלת לערוף את ראשם של השדים). פירוש שם משפחתה ביפנית 胡蝶 (Kochō) הוא פרפר.
* **קיוג'ירו רנגוקו** - האשירה של הלהבה אשר ירש זאת מאביו שינג'ורו, אשר נחשב להאשירה להבה אגדי. אדם אקסצנטרי, אך בעל לב טהור ויכולת להגן על החלש, שכן הוא ידוע בכבודו הרב. קיוג'ורו מהווה דמות מרכזית בעלילת הסרט המבוסס על ארק רכבת האינסוף, אשר במהלכו הוא נשלח לחקור את תעלומת רכבת האינסוף אשר בה נעלמו נוסעים רבים ובעקבות כך לא ירדו ממנה מעולם. סייע לטאנג'ירו להילחם באנמו, השד שהיה אחראי להיעלמותם של האנשים על הרכבת אך נפצע קשות בקרב מול אקאזה ובעקבות כך, מת מפצעיו. טרם מותו, ביקש מטאנג'ירו לשלוח לאביו את מילותיו האחרונות ומבקש ממנו שילך אליו בכדי להתאמן אצלו על שיטת סגנון נשימת אש, אותה שיטה שהשתמש בה בעצמו.
* **מיטסורי קאנרוג'י** - האשירה של האהבה, תמיד עליזה ומלאת אהבה כלפי כל אחד ובעלת שיער צבעוני שאסוף בשלוש צמות. בניגוד להאשירות אחרות היא לא יתומה ולא איבדה אף אחד ממשפחתה, מגיל צעיר היה לה תיאבון גדול ועוצמתה אף נחשבה לגבוהה בהשוואה למתאבקי סומו. בגיל 17 הייתה פגישת האירוסין הראשונה שלה, אך רק ממבט חטוף אירוסה סירב בטענה לצבע השיער המוזר שלה. מאז, מרגע לרגע מיטסורי החליטה להתביש במי שהיא ואפילו צבעה את שערה לשחור, הסתירה את תאבונה ואת חוזקה במטרה למצוא אהבת אמת. בפגישת האירוסין השנייה שלה לבסוף היא זו שסירבה כי לא רצתה להסתיר את זהותה האמיתית ממנו. במטרה זו, למצוא אהבת אמת הצרפה לקוטלי השדים וקודמה לאשירה, ובאמת מצאה שם את אובנאי. במהלך העונה השלישית סייעה לטאנג'ירו וגנייה במשימתם בכפר הנפחים לצד מואיצ'ירו.
* **טוקיטו מואיצ'ירו** - ההאשירה של הערפל, אדם שמוצג לנו בתחילה כאדם חסר רגשות, ומתברר בהמשך שהוא שכח את העבר שלו עד שמתגלה שאיבד את אימו כתוצאה ממחלה ואת אביו שהלך לחפש עשב מרפא והחליק מצוק באותו יום, והוא נשאר עם אחיו התאום עד שהוא נרצח על ידי שד שנה מאוחר יותר, והשד נהרג על ידי מואיצ'ירו שהיה בהתקף זעם. הוא נחשב כאחד הצאצאים של שושלת השמש בעקבות אביו, מה שיכול להעיד על קרבה משפחתית אפשרית לטאנג'ירו ואביו שגם הם משושלת השמש. במהלך העונה השלישית סייע לטאנג'ירו וגנייה במהלך משימתם בכפר הנפחים לצד מיטסורי.
* **טנגן אוזוי** - ההאשירה של הצליל, נינג'ה שאביו אימן אותו ואת 11 אחיו בצורה כל כך קשה עד שמתוך 12 אחים נשארו רק הוא ואח אחד שהפך לאדם חסר רגשות וטנגן נשבע שהוא לא יהפוך למישהו כמו אביו, נשוי לשלוש נשים שבאמצעותן הוא ניסה למצוא את שדת הירח השישית העליונה והביס אותה אך הובס על ידי אחיה השישי העליון, מה שגורם לו לפרוש מקרבות.
* **סאנמי שינזוגאווה** - ההאשירה של הרוח, אחיו הגדול של גנייה, נראה מאוד עצבני בהופעתו, רב עם טאנג'ירו הרבה פעמים בסדרה, דקר את נזוקו בבטן כדי להורגה, עקב כך טאנג׳ירו לא מכיר בו כהאשירה. הרג את אימו שהפכה לשדה והרגה את אחיהם שלו ושל גנייה, מה שגנייה לא ידע באותו זמן זה שאימו הפכה לשדה והיא הרגה את כל האחים שלהם בלא מודע. בארק של טירת האינסוף עוזר להילחם בקוקושיבו.
* **גיומיי הימאג'ימה** - ההאשירה של האבן, וכנראה גם ההאשירה בעל הכוח הפיזי החזק מבין ההאשירות כשפתח את כוחו המלא הצליח להתמודד מול קוקושיבו (ירח עליון ראשון) לכמה רגעים, היורש שלו הוא גנייה אחיו הצעיר של סאנמי, מאמן את טאנג'ירו אינוסקה וזניטסו בארק אימוני ההאשירה, האחד שידע על פעולתו אובואישקי, ערף את ראשו של קיבוטסוג'י אך לא הרג אותו, הכיר בנזוקו לאחר האימונים של טאנג'ירו תחתיו, ההאשירה הגדול והוותיק מבין השאר.
* **איגורו אובאנאי** - ההאשירה של הנחש, איגורו מתאהב במיטסורי, בסוף הארק של רובע החלונות האדומים. רואים זלזול מצידו בטנגן על כך שנפצע קשה בקרב נגד השישי העליון, בקרב נגד טאנג'ירו רואים כמה הוא חזק באמת, שונא את טאנג'ירו בגלל מה שקרה עם גיו בסוף העונה הראשונה. בקרב נגד מוזאן רואים כמה הוא היה קשור לאובואישקי כמו שאר ההאשירות.

### נבלים עיקריים
* **קיבוטסוג'י מוזאן** - מנהיג השדים. נחשב לשד החזק ביותר והעתיק ביותר. נהפך לשד באמצעות שיקוי שרקח עבורו רופא בתקופת הייאן. בסוף עונה 1 הראה יכולות שינוי צורה (יכול להפוך לאשה) ובסוף עונה 3 מראה את גדולת עוצמתו בכך שהוא משמיד קבוצת לוחמים במכה אחת. מת באמצע מנגה 23

#### 12 שדי הירח
* **קוקושיבו** - שד הירח העליון הראשון וכנראה השד החזק ביותר אחרי מוזאן קיבוטסג'י, משתמש משתמש בנשימת ירח (אחת מהנשימות הראשונות), אחיו של יוראיצ'י, בפתח העונה השלישית רואים קצת מהכוח שלו שהוא כורת את היד של אקאזה (שד הירח השלישי העליון) לפני שמבחינים בו. מת בסוף מנגה 20
* **דומה** - שד הירח העליון השני העליון, הוא השד שהפך את גיוטארו (שד הירח השישי), לשד. ידוע בתור זה שהרג את אימו של אינוסקה, האשיבירה קוטוהא ואת קאנאה קוצ'ו (ההאשירה שקדמה לשינובו והייתה אחותה הגדולה). מת בסוף מנגה 19
* **אקאזה** - שד הירח השלישי העליון, והראשון מבין שדי הירח העליון שהופיע בסדרה כשניסה להרוג את טנג'ירו המשותק אחרי שאנמו, השד שהיה אחראי לתקרית רכבת האינסוף נהרג, מת באמצע מנגה 18
* **האנטנגו** - שד הירח הרביעי עליון, הופיע בסדרה בפרק הראשון של ארק כפר נפחי החרבות. הדמות הרגילה שלו היא דמות יבבנית שלא מסוגלת להילחם. אבל כשחותכים לו את הראש הוא מתפצל לשני שדים שונים עד ארבעה שדים עם הרגשות: כעס, הנאה, עצב, והתרגשות, בנוסף לשד הראשי שנהפך לקטן יותר מעכבר ומסתתר, כי אם יערפו לו את הראש הוא ימות. לכל אחד מהאישיות יש נשק משלו: לכעס - מטה שיוצר ברקים, להנאה - מניפת עלה שיוצרת רוח, לעצב - חנית, להתרגשות - כנפיים לתעופה ויכולת לירות גלי קול מהפה. אבל אם השד הראשי בסכנה, שד הכעס שואב את שלושת שדי הרגשות האחרים ומשנה צורה לשד שהרגש שלו הוא שנאה, שהכוח שלו הוא להצמיח דרקוני ענק מעץ שיש להם את הכוח של כל שדי הרגשות. מת בסוף עונה 3.
* **גיוקו** - השד החמישי העליון. מתנייד באמצעות כד. מחוסל בידי מואיצ'ירו בפרק התשיעי של עונה 3, ארק כפר הנפחים.
* **גיוטארו ודאקי** - הם שדי הירח השישי העליון, גיוטארו נושא את התואר יחד עם אחותו דאקי, שבשונה מאחיה היא אינה ברמה של ירח עליון. הנשק של גיוטארו הוא להבים מעוקלים נוטפי דם רעילים ביותר לבני אדם, ודאקי נלחמת עם צעיפים שקשה מאוד לחתוך. מתו בסוף עונה 2 על ידי טנג'ירו, טנגן, זניטסו ואינוסקה
* **נקימה** - נקימה הייתה השולטת בטירת האינסוף של מוזן והיא הפכה לירח העליון הרביעי אחרי שהאנטנגו מת. היכולות של נקימה הם ליצור כל מיני עיניים חלקם יכולות להרוג וחלקן יכולות לרגל וחלק מהם יכולות סתם להציק.
* **עד כאן שדי הירח העליון**
* **אנמו** - שד ירח ראשון תחתון, האחראי על מה שקרה בארק רכבת האינסוף, לאחר מות ארבעת השדים התחתונים מקבל כמות עצומה של דם מקיבוטסוג'י בגלל חנפנותו לקיבוטסוג'י, ויוצא לרכבת האינסוף במטרה לחסל את טאנג'ירו ורנגוקו, תפס 200 שבויים, ועדיין לא היה מסוגל להביס את רנגוקו, מת בידי טאנג'ירו ואינוסקה.
* **רוקורו** - ירח שני תחתון, בסדרה לא סופר עליו יותר מידי מת בידי קיבוטסוג'י מוזאן כמו שאר השדים התחתונים.
* **וואקרואבה**- ירח שלישי תחתון, גם עליו לא היה מספיק מידע, ניסה לברוח מקיבוטסוג'י אחרי שגילה שהוא מתכוון להרוג אותו אך לא הצליח בגלל נקימה, ולכן הוא מת.
* **מוקאגו** - ירח רביעית תחתון, הבת היחידה מהשדים התחתונים, מתה ראשונה בידיו של קיבוטסוג'י,
* **רואי** - ירח חמישי תחתון, האחראי על מה שקרה בהר נאטגומורו, חיפש אחר משפחה לאחר שהרג את המשפחה שלו, הרג את הוריו כי ניסו להרוג אותו אך ברגעיהם האחרונים הבין מדוע עשו זאת, גייס לעצמו משפחה מזויפת, עד שטאנג'ירו אינוסקה וזניטסו הרגו אותם אחד אחרי השני, כשראה את טאנג'ירו ונזוקו הבין מהו קשר אמיתי, ולאחר מכן רצה את נזוקו כאחות קטנה כי ראה את נאמנותה כלפי טאנג'ירו, הראשון שהופיע בסדרה מבין שנים עשר שדי הירח, וכך גם הראשון שמת נלחם בטאנג'ירו עד שגיו מופיע והורג אותו בשניות אחדות, אחרי שמת ראה את הוריו והלך איתם בפעם האחרונה.
* **קיוגאי** - שד ירח שישי תחתון, השד החלש מבין שנים עשר שדי הירח. כמה חודשים לפני שהוא פוגש את טאנג'רו קיבוצוג'י מוזאן לוקח לו את התפקיד בטענה שהוא חלש כדי להיות חלק משדי הירח מוזאן אמר שהוא חסר תועלת וחוץ מלאכול בני אדם הוא לא יכול לעשות כלום קיוגאי התאכזב מעצמו והרגיש חסר תועלת בשלב מסוים, קיוגאי לכד את טרוקו ושואיצ'י האח הגדול של קיושי בשל היותו בעל דם "נדיר ", ולקח אותו לאחוזת החורש הגדולה, לפני שהספיק לאכול אותו, הוא הותקף על ידי שני שדים נוספים שהיו גם הם אחרי דמו הנדיר של קיושי שני השדים סבלו מפציעה כאשר אחד מהם עקר את התוף מגבו של קיוגאי מאוד מהר טנג'רו וזניטסו הגיעו לעצור את קיוגאי מלהרוג את שואיצ'י וטרוקו בקרב של טנג'רו וקיוגאי, קיוגאי הראה יכולות מרשימות היכולות היו כישורי התיפוף שלו בפלאשבק שרואים בסוף הקרב מראים לנו שקיוגאי היה בן אדם הוא היה אוהב לתופף בתופים וגם הוא כתב כמה טיוטות של שירים ותווים מוזיקליים בגלל שמישהו לעג לו וקרא לו חסר תועלת הוא החליט לתופף בתוף שנמצא על בטנו ולהרוג את אותו אדם, לקיוגאי יש שיש תופים וכל תוף גורם למשהו:
בסוף חייו של קיוגאי אחרי שראשו של קיוגאי נערף על ידי טנג'רו, טנג'רו אומר לו שאומנות דם השדים שלו הייתה מדהימה זו הייתה הפעם הראשונה שמישהו אמר משהו טוב לקיוגאי, קיוגאי התרגש ודמע קצת הוא התקשה להאמין שאדם אומר לו משהו טוב.

### אחרים
* **יוראיצ'י טסוגיקוני** - ממייסדי חייל קוטל השדים ונחשב לקוטל השדים החזק ביותר. מייסד טכניקת "ריקוד אל האש" ומייסד משפחת קמאדו (שצאצאיה הם טאנג'ירו ונזוקו) ונחשב לאדם היחיד שהביס בקרב אחד את מוזאן קיבוטסוג'י, ומת מגיל זקן - באמצע קרב עם אחיו קוקושיבו (שד עליון ראשון)
* **קאגיה אובויאשיקי** - מנהיג של צבא קוטלי השדים, והמורה הרוחני של ההאשירה, שייך לשבטו של קיבוטסוג'י מוזאן (מנהיג השדים), נהרג על ידי פיצוץ שתכנן בעצמו, במטרה לאחד את ההאשירה בקרב הסופי מול מוזאן.

## קישורים חיצוניים

* 

* האתר הרשמי של המאנגה, באתר שונן ג'אמפ השבועי
* האתר הרשמי של המאנגה באנגלית
* האתר הרשמי של סדרת האנימה באנגלית
* קוטל השדים, באתר Anime News Network
* הוויקי של הסדרה, באתר פאנדום

קטגוריה:אנימה
קטגוריה:אנימות ומאנגות פנטזיה
קטגוריה:אנימות ומאנגות על-טבעי
קטגוריה:אנימות ומאנגות אמנויות לחימה
קטגוריה:אנימות ומאנגות הרפתקאות
קטגוריה:סדרות אנימה
קטגוריה:סדרות אנימה משנות ה-2010
קטגוריה:שונן
קטגוריה:זיכיונות אנימה ומאנגה